text: Væbnet røveri i Esbjerg
  20 marts 2012 kl. 16.23
  Tirsdag eftermiddag blev en Sydbank-filial i Esbjerg udsat for væbnet røveri.
  Røveriet fandt sted mod Sydbank på Jagtvej i Esbjerg kl. 14.50.
  Gerningsmanden er mellem 20 og 35 år, cirka 170 centimeter høj, iført sort hættetrøje, mørk jakke med pelskant og mørkeblå joggingbukser med hvide striber.
  Han har en stor, lang næse.
  Da gerningsmanden kom ud fra banken, sprang der en farvepatron blandt pengene.
  Gerningsmandens jakke og bukser må derfor være farvet rødt, og han kan være rød på selve kroppen. 
  Gerningsmanden kørte fra stedet i en lille sort bil af ukendt mærke.
  Politiet hører meget gerne fra dig, hvis du har set noget. Politiet har tlf. 114.
  